Vyhodnotenie  medzirezortného pripomienkového konania                                     k  Návrhu štatútu Porady ekonomických ministrov vlády SR

V medzirezortnom pripomienkovom konaní k materiálu nemali pripomienky:

Kancelária podpredsedu vlády SR pre legislatívu
Kancelária podpredsedu vlády SR pre ľudské a menšinové práva a regionálny rozvoj Kancelária podpredsedníčky vlády SR pre európsku integráciu 
Úrad vlády SR
Ministerstvo hospodárstva SR
Ministerstvo výstavby a regionálneho rozvoja SR
Ministerstvo pre správu a privatizáciu národného majetku SR
Ministerstvo životného prostredia SR
Ministerstvo školstva SR
Ministerstvo zdravotníctva SR
Ministerstvo kultúry SR
Ministerstvo obrany SR 

Organizácia	Pripomienky	Zdôvodnenie	
Ministerstvo financií SR	čl.4 ods.4 štatútu - nesúhlasí s nezastupiteľnosťou členstva v Porade, resp. žiada doplniť spôsob udeľovania výnimiek	požiadavka nezastupiteľnosti členstva v Porade a kritériá pre udelenie výnimky sú súčasťou Návrhu opatrení, ktorými sa stanovil nový rámec pre činnosť poradných a koordinačných orgánov vlády v súlade s dokumentom Audit a ktorý vláda schválila svojím uznesením č.213/2001;  nie je vhodné v štatúte uvádzať podrobnosti o spôsobe udeľovania výnimky, požiadavku je možné uplatniť na Porade pri prerokúvaní a  schvaľovaní rokovacieho poriadku Porady	
	čl.6 ods. 1 štatútu preformulovať	akceptované	
	v čl.7 štatútu  chýba ustanovenie o zrušení predchádzajúceho štatútu 
	bezpredmetné,  štatút neexistuje 	
Ministerstvo dopravy, pôšt a telekomunikácií SR	čl.4 ods.3 rokovacieho poriadku – uviesť: „V prípade nedodržania tohto termínu materiál nemôže byť zaradený na rokovanie Porady“	uplatní sa pri schvaľovaní rokovacieho poriadku Poradou	
Ministerstvo zahraničných vecí SR	v čl.4 ods.1 rokovacieho poriadku uviesť všeobecné odvolanie na platné právne predpisy 	akceptované	
Ministerstvo práce, sociálnych vecí a rodiny SR	nie je jasné, či zastupujúci musí byť tiež  členom Porady, zosúladiť čl.4 bod 4 s čl.5 bod 2 štatútu	ustanovenia si neodporujú, zástupca člena Porady je štátny tajomník, resp.štatutárny zástupca a nie je „stálym“  členom Porady, predsedu Porady zastupuje minister, ktorý je stálym členom Porady	
	čl.2 rokovacieho poriadku preradiť do štatútu	zásadné znaky sú v štatúte v čl. 5	
Ministerstvo spravodlivosti SR	v čl.4 štatútu uviesť počet a vymenovať členov Porady	podľa čl. 4 ods.3 členov Porady vymenúva a odvoláva vláda na návrh predsedu Porady 	
	v čl.6 ods.2 štatútu uviesť spôsob schvaľovania  rokovacieho poriadku 	akceptované	
	v čl.3 rokovacieho poriadku uviesť ako často sa uskutočňuje rokovanie Porady	podľa plánu činnosti Porady	
	v čl.5 rokovacieho poriadku uviesť kto podpisuje písomný záznam z Porady	akceptované	
Ministerstvo pôdohospodárstva SR	vypustiť čl.4 bod  2 rokovacieho poriadku	ustanovenie je potrebné pre zverejnenie informácie  na internete	
	v rokovacom poriadku v čl.3 uviesť ako často sa uskutočňuje rokovanie	podľa plánu činnosti Porady	
	v rokovacom poriadku v čl.5 uviesť termín publikovania záznamu na internete	uplatní sa pri schvaľovaní rokovacieho poriadku Poradou 	
Ministerstvo vnútra SR	v čl.4 bod 1 štatútu uviesť počet členov Porady	podľa  čl. 4 ods.3 členov Porady vymenúva a odvoláva vláda na návrh predsedu Porady  	
	v čl.6 bod 1 štatútu doplniť odkaz na prílohu, ktorá obsahuje rokovací poriadok	rokovací poriadok nie je prílohou štatútu	
	v čl.2 rokovacieho poriadku  duplicitne uvedené ustanovenia s čl.5 štatútu	opodstatnené z hľadiska vecného zamerania článkov